ՄՐՑՈՒՅԹԻ ՓԱԹԵԹ
Արտաքին ֆինանսական և համապատասխանության աուդիտի ծառայությունների ձեռքբերման[footnoteRef:1] [1:  Գնանշման հարցման մրցույթի փաթեթը մշակվել է «ՀԿ Կենտրոն» քաղաքացիական հասարակության զարգացման ՀԿ-ի կողմից իրականացվող «Ընտրական մոդել» սիմուլյացիոն խաղ ("Electoral Model" simulation game) ծրագրի (Պայմանագիր Nօ IMS-05357) շրջանակներում արտաքին աուդիտորական ընկերության ընտրության նպատակով։ Փաթեթը պատրաստվել է դոնորի (International Media Support - IMS /New Democracy Fund-NDF) պահանջներին և գնումների միջազգային ստանդարտներին համապատասխան ձևով։ 
] 

Մրցույթի ծածկագիր՝ NGOC-RFQ-2026-IMS-05357-AUDIT
Հայտարարման ամսաթիվ` 08 սեպտեմբերի, 2026 թ. 
Հայտերի ներկայացման վերջնաժամկետ՝ 28 սեպտեմբերի, 2026 թ., ժամը՝ 18:00 
ԲՈՎԱՆԴԱԿՈՒԹՅՈՒՆ
1. Հայտարարություն մրցույթի մասին 
2. Տեխնիկական առաջադրանք 
3. Մրցույթի մասնակցության հայտի և գնառաջարկի ձևանմուշ 
4. Աուդիտորի համապատասխանության և որակավորման հաստատման ձևաչափ 
5. Հայտերի գնահատման չափանիշներ 
1. ՀԱՅՏԱՐԱՐՈՒԹՅՈՒՆ ՄՐՑՈՒՅԹԻ ՄԱՍԻՆ
«ՀԿ Կենտրոն» քաղաքացիական հասարակության զարգացման ՀԿ-ն (հասցե՝ ՀՀ, ք․ Վանաձոր, Խորենացի 6/1, 2001, էլ․ փոստ՝ info@ngoc.am), International Media Support (IMS) / New Democracy Fund (NDF) կազմակերպության ֆինանսավորմամբ իրականացվող «Ընտրական մոդել» սիմուլյացիոն խաղ ծրագրի (Պայմանագիր՝ IMS-05357) շրջանակներում հայտարարում է մրցույթ՝ ծրագրի ամբողջական ֆինանսական աուդիտն իրականացնող անկախ աուդիտորական ընկերության ընտրության նպատակով։ 
· Ծրագրի ընդհանուր բյուջեն՝ 50,215.00 Եվրո 
· Աուդիտի համար նախատեսված բյուջե՝ մինչև 1,500.00 Եվրո (ներառյալ բոլոր հարկերը) 
· Աուդիտի իրականացման ժամանակահատված՝ նոյեմբեր 2026 թ. – հունվար 2027 թ. (Աուդիտորական վերջնական փաթեթի հանձնման վերջնաժամկետ՝ 31 հունվարի, 2027 թ.) 
· Գնման ընթացակարգը՝ Գնանշման հարցում /Մրցակցային գնառաջարկ (առնվազն 3 որակավորված աուդիտորական ընկերությունների մասնակցությամբ)։ 
2. ՏԵԽՆԻԿԱԿԱՆ ԱՌԱՋԱԴՐԱՆՔ
2.1. Նախապատմություն և ծրագրի նկարագիր
«ՀԿ Կենտրոն» քաղաքացիական հասարակության զարգացման ՀԿ-ն 2026 թ.-ի ապրիլ-նոյեմբեր ժամանակահատվածում իրականացնում է «Ընտրական մոդել» սիմուլյացիոն խաղ ծրագիրը։ 
Ծրագրի նպատակն է բարձրացնել ժողովրդավարական դիմակայունությունը և քաղաքական գրագիտությունը Հայաստանի հինգ մարզերի (Շիրակ, Լոռի, Տավուշ, Գեղարքունիք և Սյունիք) 150 երիտասարդների շրջանում։
2.2. Աուդիտի նպատակը և աշխատանքների ծավալը 
Աուդիտորի հիմնական նպատակն է իրականացնել ծրագրի ամբողջական ֆինանսական հաշվետվության անկախ աուդիտ, որը ներառում է ծրագրի ողջ ժամանակահատվածի (09 ապրիլ – 30 նոյեմբեր, 2026 թ.) ընթացքում կատարված բոլոր ծախսերը։ 
Աուդիտորական ստուգումը պետք է իրականացվի հետևյալ ստանդարտներին և պահանջներին համապատասխան.
1. Անկախ աուդիտորի եզրակացության տրամադրում ֆինանսական հաշվետվության վերաբերյալ – ISA 800/805 (International Standards on Auditing)։ 
2. Կատարողականի /գործունեության գնահատում (Performance Audit - Economy, Efficiency, Effectiveness) - INTOSAI ստանդարտներ։ 
3. Համաձայնեցված ընթացակարգերի իրականացում - ISRS 4400 (International Standard on Related Services)։ 
2.3. Աուդիտորի կողմից ստուգման ենթակա հատուկ ոլորտները 
Աուդիտորը պետք է իրականացնի և հաշվետվությունում ներառի հետևյալ պարտադիր ընթացակարգերի ստուգման արդյունքները. 
· Բյուջետային համադրելիություն. ֆինանսական հաշվետվության կառուցվածքի համապատասխանությունը IMS-ի կողմից հաստատված վերջնական բյուջեի հետ։ 
· Աշխատավարձերի և ժամանակացույցերի ստուգում. առնվազն 3 աշխատակցի 3 տարբեր ամիսների աշխատավարձերի հաշվարկների, ժամանակացույցերի, աշխատանքային պայմանագրերի և հարկային/սոցիալական վճարների համապատասխանությունը ՀՀ օրենսդրությանը։ 
· Գնումների ընթացակարգեր. IMS-ի և կազմակերպության ներքին գնումների կանոնակարգերի պահպանումը (առնվազն 3 գնման գործարքի ընտրողական ստուգում)։ 
· Արտարժույթի փոխարժեքային տարբերություններ. Եվրոյից /ԱՄՆ դոլարից դեպի Դրամ փոխարկման ողջ շղթայի և ձևավորված օգուտների/կորուստների ճշգրիտ արտացոլում։ 
· Չօգտագործված միջոցների մնացորդ. Ծրագրի ավարտին չօգտագործված ֆինանսական միջոցների մնացորդի հաստատում, որ ենթակա է վերադարձման IMS-ին։ 
2.4. Վերջնական հանձնվող արդյունքները 
Աուդիտորական ընկերությունը պետք է ներկայացնի ամբողջական փաթեթ անգլերեն լեզվով (ստորագրված և կնքված). 
1. Անկախ աուդիտորի հաշվետվություն (Independent Auditor’s Report - ISA 800/805 format): 
2. Փաստացի բացահայտումների հաշվետվություն /Համաձայնեցված ընթացակարգերի վերաբերյալ հաշվետվություն (Report on Actual Findings /Agreed-Upon Procedures Report (ISRS 4400)): 
3. Ղեկավարությանը ներկայացվող նամակ (Management Letter) – Աուդիտորական դիտարկումների, ներքին վերահսկողության թերությունների, ռիսկերի դասակարգման և առաջարկությունների վերաբերյալ նամակ: 
4. Ղեկավարության հայտարարություն (Management Declaration) – Ղեկավարության հայտարարագիր (ստորագրված «ՀԿ Կենտրոն» ՔՀԶ ՀԿ-ի կողմից): 
5. Աուդիտորի հաստատման և ստուգաթերթերի փաթեթ, Հավելված 5 (Auditor’s Confirmation and Checklist Package (Annex 5)) – Խմբային աուդիտորին (KPMG P/S, Copenhagen) ներկայացվող հաստատումներ: 
Առավել մանրամասն տեղեկատվություն աուդիտի անցկացման վերաբերյալ կարող եք տեսնել այստեղ։






4. ՄԱՍՆԱԿՑՈՒԹՅԱՆ ՀԱՅՏԻ ԵՎ ԳՆԱՌԱՋԱՐԿԻ ՁԵՎԱՆՄՈՒՇ
(Լրացվում է հայտատու աուդիտորական ընկերության կողմից)
Պատվիրատու՝ «ՀԿ Կենտրոն» քաղաքացիական հասարակության զարգացման ՀԿ
Ծրագիր՝ «Ընտրական մոդել» սիմուլյացիոն խաղ (Պայմանագիր՝ IMS-05357) 

3.1. Ընկերության ընդհանուր տվյալները
1) Ընկերության անվանումը՝ ______________________________________
2) Պետական գրանցման համարը և ամսաթիվը՝  ____________________
3) ՀՎՀՀ՝ _______________________________________________________
4) Հասցե և էլ․ փոստ՝ ____________________________________________
5) Կոնտակտային անձ (անուն, ազգանուն, պաշտոն, հեռախոս)՝ ________________
6) Ստորագրություն և կնիք (առկայության դեպքում)

3.2. Ֆինանսական առաջարկ 
	№
	Ծառայության նկարագրությունը
	Արժեքը առանց ԱԱՀ (EUR)
	ԱԱՀ (EUR)
	Ընդհանուր Արժեքը (EUR)

	1
	IMS-05357 ծրագրի ֆինանսական և համապատասխանության աուդիտ 
(ISA 800/805, INTOSAI, ISRS 4400)
	
	
	

	
Ընդհանուր
	
(Չպետք է գերազանցի 1,500.00 Եվրոն)
	
	
	



Գնառաջարկն ուժի մեջ է հայտերի ներկայացման վերջնաժամկետից սկսած առնվազն 60 օր:


3.3. Տեխնիկական և որակավորման առաջարկ
· ՔՀԿ ոլորտի աուդիտորական փորձառության համառոտ նկարագիր (վերջին 3-5 տարիներին իրականացված նմանատիպ աուդիտներ):
· Աուդիտորական թիմի կազմը (ներառելով պատասխանատու աուդիտորի ինքնակենսագրությունը):

4. ԱՈՒԴԻՏՈՐԻ ՀԱՄԱՊԱՏԱՍԽԱՆՈՒԹՅԱՆ ՀԱՍՏԱՏՈՒՄ 
Աուդիտորական ընկերությունը հայտին կից պետք է լրացնի և հաստատի IMS Group Auditor-ի պահանջած հավաստիացումները (Հավելված 5). 


5. ՀԱՅՏԵՐԻ ԳՆԱՀԱՏՄԱՆ ՉԱՓԱՆԻՇՆԵՐ 
Հայտերի գնահատումն իրականացվելու է «ՀԿ Կենտրոն» քաղաքացիական հասարակության զարգացման ՀԿ-ի գնումների հանձնաժողովի կողմից՝ որակ/գին լավագույն հարաբերակցություն սկզբունքի հիման վրա (ընդհանուր 100 միավոր). 
1. Ընկերության որակավորում և փորձառություն (30 միավոր):
· Միջազգային դոնորների (IMS, EU, USAID, UN և այլն) ֆինանսավորմամբ ՔՀԿ ծրագրերի աուդիտի առնվազն 3-5 տարվա փորձ: 
2. Աուդիտորական թիմի որակավորում (25 միավոր):
· Պատասխանատու աուդիտորի որակավորում (FCC/ACCA, որակավորված աուդիտորի լիցենզիա) և անգլերեն լեզվով հաշվետվություններ կազմելու փորձ: 
3. Մեթոդաբանություն և աշխատանքի տեխնիկական նկարագրին ու Հավելված 5-ի պահանջներին համապատասխանություն (20 միավոր):
· ISA 800/805, INTOSAI և ISRS 4400 ստանդարտներով աշխատանքների իրականացման հստակ աշխատանքային ծրագիր: 
4. Գնային առաջարկ (25 միավոր):
· Ամենացածր ֆինանսական առաջարկ ներկայացրած որակավորված հայտատուն ստանում է առավելագույն 25 միավորը: 


ՀԱՅՏԵՐԻ ՆԵՐԿԱՅԱՑՄԱՆ ԿԱՐԳԸ
Լրացված և ստորագրված մրցույթի փաթեթը (ներառյալ ֆինանսական, տեխնիկական առաջարկները, Հավելված 5-ը, աուդիտորի CV-ն և լիցենզիայի պատճենը) անհրաժեշտ է ուղարկել էլեկտրոնային փոստով՝ info@ngoc.am հասցեով, նամակի թեմա տողում նշելով՝ «”Կազմակերպության անվանում” – NGOC-RFQ - External Audit Services - IMS-05357» մինչև 2026 թվականի սեպտեմբերի 28-ը, ժամը 18:00-ն ներառյալ։ 
Գնահատման ավարտից հետո «ՀԿ Կենտրոն» քաղաքացիական հասարակության զարգացման ՀԿ-ն մրցույթի չափանիշներին բավարարող, ընտրված 3 լավագույն աուդիտորական ընկերությունների գնանշումները և հանձնաժողովի արձանագրությունը կներկայացնի IMS-ի վերջնական հաստատմանը: IMS-ի կողմից վերջնական հաստատումից հետո ընտրված ընկերությանը կառաջարկվի կնքել աուդիտորական ծառայությունների մատուցման պայմանագիր։














